Shahzodbek Nurmatov. Shahzodbek Nurmatov (1991-yil 18-sentabrda tugʻilgan) – oʻzbekistonlik nafaqadagi professional futbolchis, hujumchi ampulasida oʻynagan. Futbolchilik faoliyati. Nurmatov 2011-yilgi mavsum Samarqandning „Dinamo“ jamoasida professional faoliyatini boshlagan. 2011-yilgi mavsum yozgi transfer oynasida Toshkent viloyatining „Metallurg Bekobod“ klubi tarkibiga oʻtgan. Bekobod jamoasi tarkibida toʻrt mavsum davomida oʻynagan va har yili jamoaning eng yaxshi toʻpurarlaridan biri boʻlgan. 2011—2015-yilgi mavsumlar davomida „Metallurg“ safida 99 ta oʻyinda 35ta gol muallifi boʻlgan. 2016-yilning 2-yanvarida Nurmatov „Bunyodkor“ga oʻtgani maʼlum qilingan. Toshkent jamoasi tarkibida 84 ta oʻyinda ishtirok etgan va 13 ta gol muallifi boʻlgan. 2019-yilgi mavsumda Olmaliqnin „OKMK“ jamoasi bilan shartnoma imzolagan. Olmaliq jamoasi tarkibida ikki yarim mavsum davomida oʻynagan. 2021-yilgi mavsumda Bekobodning „Metallurg“ jamoasiga qaytgan. 2022-yilgi mavsumda „Qoʻqon 1912“ jamoasi bilan shartnoma imzolagan. Bir mavsum davomida Qoʻqon jamoasi tarkibida oʻynagan Shahzodbek mavsum yakunida jamoani tark etgan va faoliyatini yakunlagan. Xalqaro. U 2014-yilning 20-avgust kuni Bokuda Ozarbayjonga qarshi oʻrtoqlik oʻyinida milliy terma jamoa safida rasmiy debyut oʻtkazgan va 0:0 hisobida durang oʻynagan.